Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 703/12/8803	Košice II, 4.3.2014
EEČ : 2-64-136-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 14.11.2012, spisová značka 4 Pv 703/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V trestnej veci vedenej za prečin krádeže podľa § 212 ods. 2 písm. f) Trestného zákona,  ktorého sa mal dopustiť XXXXX na tom skutkovom základe, že v XXXXX, v OC XXXXX, dňa 18.10.2012 v čase o 11.15 hod., v predajni potravín XXXXX si do vnútorného vrecka vesty vložil 1 ks šunku od kosti v hodnote celkom 2,11 € a takto bez zaplatenia prešiel cez pokladničnú zónu, čím takto pre poškodeného Kaufland Slovenská republika v.o.s., XXXXX, XXXXX XXXXX,  IČO: XXXXX, spôsobil odcudzením vecí škodu vo výške 2,11 €, pričom rozkazom Obvodného úradu v XXXXX, sp. zn. A/2011/10034 právoplatným dňa 16.01.2012 a blokom na pokutu nezaplatenú na mieste vydaným OO PZ XXXXX - XXXXX pod č. AB 848298 zo dňa 23.08.2012, bol za priestupky proti majetku postihnutý.  

Uznesením prokurátora Okresnej prokuratúry XXXXX II zo dňa 14.11.2012, spisová značka 4 Pv 703/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX II. uznesením sp. zn. 4 Pv 703/12-5 zo dňa 14.11.2012 podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obvinenému XXXXX, nar. XXXXX pre prečin krádeže podľa § 212 ods. 2 písm. f/ Trestného zákona s určením skúšobnej doby v trvaní 12 mesiacov podľa § 216 ods. 2 Trestného poriadku.
Skúšobná doba začala plynúť právoplatnosťou predmetného rozhodnutia a uplynula dňa 27.11.2013.

Z vyžiadaných správ o povesti z Okresného úradu XXXXX a z odpisu registra trestov vyplýva, že obvinený viedol v skúšobnej dobe riadny život a nedopustil sa žiadnej protiprávnej činnosti.
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Patrícia Ivanová
prokurátorka